'कांग्रेसलाई वेल घेर्न बाध्य नपारियोस्'
उपप्रधान तथा गृहमन्त्री रवि लामिछानेको नियुक्तिबारे प्रधानमन्त्रीको जवाफ माग्दै कांग्रेसले प्रतिनिधिसभाको वेल घेर्न बाध्य नपार्न चेतावनी दिएको छ । पटक-पटक जवाफको माग गर्दा पनि प्रधानमन्त्री सदनमा उपस्थित नभएको भन्दै कांग्रेस प्रमुख सचेतक रमेश लेखकले प्रतिनिधिसभाको वेल घेराउ गर्ने चेतावनी दिएका हुन् ।
काठमाडौँ — उपप्रधान तथा गृहमन्त्री रवि लामिछानेको नियुक्तिबारे प्रधानमन्त्रीको जवाफ माग्दै कांग्रेसले प्रतिनिधिसभाको वेल घेर्न बाध्य नपार्न चेतावनी दिएको छ । पटक-पटक जवाफको माग गर्दा पनि प्रधानमन्त्री सदनमा उपस्थित नभएको भन्दै कांग्रेस प्रमुख सचेतक रमेश लेखकले प्रतिनिधिसभाको वेल घेराउ गर्ने चेतावनी दिएका हुन् ।फोटो सौजन्य : प्रदीपराज वन्तबैठकमा कांग्रेस प्रमुख सचेतक रमेश लेखकले भने,'प्रतिपक्ष उभिएको अवस्थामा संसद् अवरुद्ध हुन्छ । प्रतिपक्ष उभिएको बेला सदन अवरुद्ध मानिन्छ । प्रतिपक्ष उभिएपछि भाषण भूषण हुन शोभनीय मानिदैन ।बजेटसम्बन्धि विषयमा सदन रोक्न चाहन्नौं ।' प्रमुख सचेतक लेखकले कुनै मन्त्री अनुसन्धानको दायरामा छ भने त्यस्तो मन्त्रीलाई पदमा बस्ने हक नहुने मान्यता स्थापित भएको बताए । 'आजपनि माननीय मन्त्री अनुसन्धानको घेरामा हुनुहुन्छ । प्रधानमन्त्री जवाफ दिने अवस्थामा आउँदै आउनुहुन्न ।के प्रतिपक्षलाई सत्ताले वेलमै बोलाएको हो । वेलमै बोलाएको हो भने बाध्य नपारियोस्' प्रमुख सचेतक लेखकले भने । कांग्रेसको अवरोधपछि प्रतिनिधि सभाको बैठक स्थगित भएको छ । 